CELEX: 62020TN0510
Language: da
Date: 2020-08-14 00:00:00
Title: Sag T-510/20: Sag anlagt den 14. august 2020 — Fachverband Spielhallen og LM mod Kommissionen

5.10.2020   
            
            
               DA
            
            
               Den Europæiske Unions Tidende
            
            
               C 329/23
            
         
      Sag anlagt den 14. august 2020 — Fachverband Spielhallen og LM mod Kommissionen
      (Sag T-510/20)
      (2020/C 329/42)
      Processprog: tysk
      
         Parter
      
      
         Sagsøgere: Fachverband Spielhallen eV (Berlin, Tyskland) og LM (ved advokaterne A. Bartosch og R. Schmidt)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den anfægtede afgørelse annulleres, for så vidt som Kommissionen med henblik på Foranstaltning 3, — dvs. nedsættelse af erhvervsskat og indkomstskat samt selskabsskat som følge af, at de beløb, der er betalt i forbindelse med overskud i henhold til § 14 i Gesetz über die Zulassung öffentlicher Spielbanken im Land Nordrhein-Westfalen (lov om godkendelse af offentlige kasinooperatører i delstaten Nordrhein-Westfalen, herefter »SpielbankG NRW«), fradrages beskatningsgrundlaget for disse skatter i Nordrhein-Westfalen — endeligt afslog sagsøgernes klage og dermed i forhold til denne foranstaltning nægtede at indlede den formelle undersøgelsesprocedure.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Denne sag angår en påstand om annullation af Kommissionens afgørelse C(2019) 8819 final af 9. december 2019 om statsstøtte SA44944 (2019/C) (ex 2019FC) og SA.53552 (2019/C) (ex 2019/FC) — Skattemæssig behandling af offentlige kasinooperatører i Tyskland og påstået garanti for operatører af offentlige kasinoer i Tyskland.
      Søgsmålet er støttet på et enkelt anbringende, hvormed det gøres gældende, at sagsøgernes processuelle rettigheder er blevet tilsidesat som følge af, at Kommissionen — også i forhold til Foranstaltning 3 — nægtede at indlede den formelle undersøgelsesprocedure. Dette anbringende er opdelt i fire led:
      
                  —
               
               
                  manglende hensyntagen til EU-retspraksis ved kvalificeringen af overskud i henhold til § 14 i SpielbankG NRW (tidligere affattelse) som skat — opstilling af en forkert præmis for prøvelsen
               
            
                  —
               
               
                  manglende anvendelse af kvalificeringen af overskud i henhold til § 14 i SpielbankG NRW (tidligere affattelse) som skat i medfør af de relevante bestemmelser i tysk ret
               
            
                  —
               
               
                  den uhensigtsmæssige karakter af de argumenter, som Kommissionen har fremført til støtte for den skatteretlige status af overskud
               
            
                  —
               
               
                  sondringen mellem almindelige og særlige indkomstskatter — ombytning af forholdet mellem regel og undtagelse.